turjo4nis/wikipedia-bn-dump-20250701 huggingface dataset:
স্টিভ ডেভিস

স্টিফেন জেমস ডেভিস (; জন্ম: ৯ এপ্রিল, ১৯৫২) লন্ডনের হ্যামারস্মিথ এলাকায় জন্মগ্রহণকারী টেস্ট ক্রিকেট পরিচালনায় নিযুক্ত সাবেক অস্ট্রেলীয় আম্পায়ার। এপ্রিল, ২০০৮ সালে আইসিসি’র সেরা আম্পায়ার তালিকায় অন্তর্ভুক্ত হন স্টিভ ডেভিস।

আম্পায়ার জীবন 
হোবার্টে অনুষ্ঠিত নিউজিল্যান্ড বনাম অস্ট্রেলিয়ার মধ্যকার প্রথম টেস্টের মাধ্যমে আন্তর্জাতিক ক্রিকেটে আম্পায়ার হিসেবে প্রবেশ করেন। ২৭ নভেম্বর-১ ডিসেম্বর, ১৯৯৭ তারিখে অনুষ্ঠিত বৃষ্টিবিঘ্নিত ঐ খেলায় দুই নিউজিল্যান্ডীয়ের দৃঢ়তায় অস্ট্রেলিয়ার নিশ্চিত বিজয়কে ড্রয়ে রূপান্তরিত হবার দৃশ্য মাঠে থেকে পর্যবেক্ষণ করেন তিনি। ২০০২ সাল থেকে টেস্ট ক্রিকেটসহ আন্তর্জাতিক ক্রিকেট কাউন্সিলের নিয়ন্ত্রণাধীন সহযোগী সদস্যদেশের খেলাও পরিচালনা করেছেন। ২২-২৬ নভেম্বর, ২০০১ তারিখে হোবার্টে অনুষ্ঠিত বৃষ্টিবিঘ্নিত নিউজিল্যান্ড-অস্ট্রেলিয়ার খেলা ড্র হয়। কিন্তু তিনি হাঁটুর আঘাতে মাঠ ছাড়তে বাধ্য হন ও স্থানীয় আম্পায়ার জন স্মিটন ২য় দিনে তার স্থলাভিষিক্ত হন।

২০০৭ সালের ক্রিকেট বিশ্বকাপে ডেভিস তিনটি খেলা পরিচালনা করেন। এরপর ২০০৮ সালে আইসিসি’র সেরা আম্পায়ার তালিকায় তিনি অন্তর্ভুক্ত হন।

৩ মার্চ, ২০০৯ তারিখে পাকিস্তানের লাহোরে একদল সশস্ত্র বন্দুকধারী শ্রীলঙ্কা ক্রিকেট দলের উপর আক্রমণ চালায়। এতে খেলা পরিচালনাকারী কর্মকর্তা হিসেবে সাইমন টাওফেলসহ তিনিও আক্রান্ত হন। পরবর্তীতে সাইমন টাওফেল, ক্রিস ব্রডের সাথে তিনিও পাকিস্তানি নিরাপত্তারক্ষীদেরকে এ ঘটনার জন্য দোষারোপ করেন।

৯ মার্চ, ২০১১ তারিখে ডেভিস তার শততম একদিনের আন্তর্জাতিক ক্রিকেট খেলা পরিচালনা করেন। ২০১১ সালের ক্রিকেট বিশ্বকাপের গ্রুপ পর্বে ভারত বনাম নেদারল্যান্ডসের মধ্যকার এ খেলাটি নয়াদিল্লির ফিরোজ শাহ কোটলা স্টেডিয়ামে অনুষ্ঠিত হয়েছিল। ২০১৫ সালের ক্রিকেট বিশ্বকাপ প্রতিযোগিতায় খেলা পরিচালনার জন্য ২০জন আম্পায়ারের একজন হিসেবে মনোনীত হন তিনি।

অবসর 
মে, ২০১৫ সালে ইংল্যান্ড বনাম নিউজিল্যান্ডের মধ্যকার ওডিআই সিরিজ চলাকালে ২৫-বছরের বর্ণাঢ্যময় আম্পায়ার জীবনের সমাপ্তির ঘোষণা দেন। ১৭ জুন, ২০১৫ তারিখে নটিংহামের ট্রেন্ট ব্রিজে সফরকারী নিউজিল্যান্ডের বিপক্ষে ইংল্যান্ডের মধ্যকার খেলাটি ছিল তার শেষ খেলা পরিচালনা করা।

পরিসংখ্যান 
১৬ সেপ্টেম্বর, ২০১৫ তারিখ পর্যন্ত স্টিভ ডেভিসের আন্তর্জাতিক ক্রিকেট খেলা পরিচালনার পরিসংখ্যান নিম্নরূপ:-

তথ্যসূত্র

আরও দেখুন 
 আম্পায়ার
 বিলি বাউডেন
 ২০১২ এশিয়া কাপ
 ২০১৫ ক্রিকেট বিশ্বকাপ
 ২০১২ আইসিসি বিশ্ব টুয়েন্টি২০
 আইসিসি’র সেরা আম্পায়ার তালিকা
 ২০১৩ নিউজিল্যান্ড ক্রিকেট দলের ইংল্যান্ড সফর

বহিঃসংযোগ 
 
 Cricket Archive
 ICC Umpires and Referees

অস্ট্রেলিয়ার টেস্ট ক্রিকেট আম্পায়ার
১৯৫২-এ জন্ম
জীবিত ব্যক্তি
অস্ট্রেলিয়ার একদিনের আন্তর্জাতিক ক্রিকেট আম্পায়ার
অস্ট্রেলিয়ার টুয়েন্টি২০ আন্তর্জাতিক ক্রিকেট আম্পায়ার
ইউনিফাইড এক্সটেনসিবল ফার্মওয়্যার ইন্টারফেস

ইউনিফাইড এক্সটেনসিবল ফার্মওয়্যার ইন্টারফেস একটি বৈশিষ্ট্য যা অপারেটিং সিস্টেম ও প্ল্যাটফর্ম ফার্মওয়্যার এর মধ্যবর্তী সফটওয়্যার ইন্টারফেস হিসেবে কাজ করে। ইউইএফআই বায়োসকে প্রতিস্থাপন করার জন্য তৈরি হয়েছে।

ইতিহাস 
১৯৯০ এর দশকের মধ্যবর্তী সময়ে ইন্টেল-এইচপি ইটানিয়াম সিস্টেম তৈরির সময় এক্সটেনসিবল ফার্মওয়্যার ইন্টারফেস ধারণার উদ্ভব হয়। বৃহত্তর সার্ভার প্ল্যাটফর্মের জন্য বায়োসের সীমাবদ্ধতাসমূহ অগ্রহণযোগ্য ছিল।

কন্টেন্ট 
 সিপিইউ অনধীন আর্কিটেকচার
 সিপিইউ অনধীন ড্রাইভার

তথ্যসূত্র 

প্রযুক্তি
কম্পিউটার
জাগুয়ার ল্যান্ড রোভার

জাগুয়ার ল্যান্ড রোভার অটোমোটিভ পিএলসি একটি ব্রিটিশ অটোমোটিভ কোম্পানি। এর সদর দপ্তর যুক্তরাজ্যের কভেন্ট্রি। এটি রানার মোটরসের সম্পূর্ণ অধিকৃত সাবসিডিয়ারি।

ইতিহাস 
জাগুয়ার কার ও ল্যান্ড রোভার প্রথম একত্রিত হয় ফোর্ড মোটর কোম্পানির অধীনে ২০০২ সালে। ফোর্ড বিএমডব্লিউ থেকে ১৯৮৯ সালে জাগুয়ার কার এবং ২০০০ সালে ল্যান্ড রোভার কিনে নেয়। ২০০৬ সালে ফোর্ড বিএমডব্লিউ থেকে রোভার ব্র্যান্ড এবং লোগো কিনে নেয় ৬ মিলিয়ন ইউরোর বিনিময়ে। ২০০৮ সালে টাটা মোটরস ফোর্ড থেকে জাগুয়ার এবং ল্যান্ড রোভার কিনে নেয়।

তথ্যসূত্র 

জাগুয়ার ল্যান্ড রোভার
যুক্তরাজ্যের গাড়ি নির্মাতা
টাটা মোটর
২০০৮-এর অধিগ্রহণ ও একত্রীকরণ
বিলাসবহুল মোটরযান প্রস্তুতকারক
বারতিৎসু

বারতিৎসু একটি সংকর মার্শাল আর্ট এবং আত্মরক্ষা পদ্ধতি যেটি ১৮৯৮-১৯০২ সালের দিকের সময়ে ইংল্যান্ডে উন্নতি লাভ করে। ১৯০১ সালে স্যার আর্থার কোনান ডয়েল, শার্লক হোমস রহস্য গল্পে লেখক (বারিৎসু হিসাবে) এটাকে অমরত্ব দান করে। ২০ শতকের অধিকাংশ জুড়ে সুপ্ত থাকলেও ২০০২ সাল থেকে এটি পুনরুজ্জীবিত হয়।

তথ্যসূত্র

বহিঃসংযোগ 
 Bartitsu Society 
 Bartitsu at Fullcontactmartialarts.org
 The Bartitsu Club of NYC study group based in New York, NY
 Battersea Bartitsu Club  MAGB-licensed  club based in London, England

ইউরোপিয়ান মার্শাল আর্ট
সংকর সমরকলা
ভিয়োলেট জাবো

ভিয়োলেট রিনি এলিজাবেথ বাশেল জাবো (২৬ জুন, ১৯২১ - ৫ ফেব্রুয়ারি, ১৯৪৫) ছিলেন দ্বিতীয় বিশ্বযুদ্ধের সময়কার ফ্রেন্স-ব্রিটিশ গুপ্তচর।

প্রারম্ভিক জীবন ও বিবাহ 
ভিয়োলেট জাবো ২৬ জুন, ১৯২১ সালে প্যারিসে জন্মগ্রহণ করেন। তার বাবা ছিলেন একজন ব্রিটিশ ট্যাক্সি চালক এবং মা ছিলেন ফ্রেঞ্চ। প্রথম বিশ্বযুদ্ধের সময় তাদের দুজনের সাক্ষাত হয়েছিল। ভিয়োলেট তার বাবা মায়ের দ্বিতীয় সন্তান। এগারো বছর বয়সে তার পরিবার প্যারিস থেকে লন্ডনে চলে যায়। সেখানে তিনি ব্রিক্সটন সেকেন্ডারি বিদ্যালয়ে ভর্তি হন। চৌদ্দ বছর বয়সে ভিয়োলেট বিদ্যালয় ত্যাগ করেন এবং ব্রিক্সটনে একটি হেয়ার ড্রেসার সেন্টারে সহকারী হিসেবে কাজ নেন। এরপর তিনি অক্সফোর্ডের স্ট্রিট শাখায় তিনি ওয়েলওর্থের একটি ডিপার্টমেন্টের বিক্রয় সহকারী হিসেবে কাজ করেন।

১৯৪০ সালে লন্ডনে তার সাথে হাঙ্গেরিয়ান বংশোদ্ভুত ফ্রাঞ্চ সেনাবাহিনীর অফিসার অ্যাতানি জাবোর সাথে সাক্ষাত হয়। অ্যাতানির সাথে ৪২ দিন প্রেম করার পর ১৯৪০ সালের ২১ আগস্ট তার বিয়ে করেন। বিয়ের সময় ভিয়োলেটের বয়স ছিল ১৯ বছর এবং অ্যাতানির বয়স ছিল ৩১ বছর। বিয়ের পরের বছরই অ্যাতানিকে উত্তর আফ্রিকা পাঠানো হয় “এল অ্যালাম্যাইনের” যুদ্ধে অংশ নেওয়ার জন্য। ৮ জুন, ১৯৪২ সালে তাদের একমাত্র কন্যা তানিয়ার জন্ম হয়। এর কিছুদিন পর অক্টোবর, ১৯৪২ সালে তার স্বামী অ্যাতানি “এল অ্যালাম্যাইনে” জার্মানিদের বিরুদ্ধে যুদ্ধে কাধেঁ চোট পেয়ে মৃত্যুবরণ করেন। অ্যাতানি মৃত্যুর আগে তার মেয়ে তানিয়াকে দেখে যেতে পারেননি। তার স্বামীর মৃত্যুই তাকে যুদ্ধে অংশ নিতে প্রেরণা যুগিয়েছিল। ১৯৪১ সালে তিনি আগে থেকেই অক্সিলারি টেরিটোরিয়াল সার্ভিসের সদস্য ছিলেন এবং এরপর তিনি “বিশেষ অপারেশন এক্সিকিউটিভে” যোগ দেন।

তথ্যসূত্র 
গ্রন্থপঞ্জি
 Minney, R. J. (1956) Carve her Name with Pride: the Story of Violette Szabo. London: Newnes
 Ottaway, Susan (2003) Violette Szabo: The Life That I Have. Pen & Sword Books 
 Szabó, Tania (2007) Young Brave and Beautiful: the Missions of Special Operations Executive Agent, Lieutenant Violette Szabó, George Cross, Croix de Guerre avec Etoile de bronze, St Helier: distributed by Tania Szabó , . 496 pp, index, bibliography, plus 30 pages of illustrations.

পদটিকা

বহিঃসংযোগ 

 Violette Szabó GC site  built by Tania Szabo, the daughter of Violette
 Violette Szabo Museum
 Violette Szabo GC Museum 
 Special Operations Executive Agents in France - Nigel Perrin's profile of Violette Szabo 
 Special Forces Roll Of Honour website
 Les Fernandez - Daily Telegraph obituary of the man who trained Violette Szabo

১৯২১-এ জন্ম
১৯৪৫-এ মৃত্যু
নারী গুপ্তচর
দ্বিতীয় বিশ্বযুদ্ধের সময়কার নারী গুপ্তচর
ব্রিটিশ গুপ্তচর
২০শ শতাব্দীর ফরাসি নারী
টম্বস্টোন

টম্বস্টোন, যুক্তরাষ্ট্রের আরিজোনা অঙ্গরাজ্যের কচিজ কাউন্টিতে অবস্থিত একটি পশ্চিমা শহর। ১৮৭৯ সালে এডোয়ার্ড সিফলিন এটি প্রতিষ্ঠা করেন। এর আগে শহরটি পিমা কাউন্টির অন্তর্ভুক্ত ছিল। এটি আমেরিকার বুনো পশ্চিমের অন্যতম একটি পুরুনো শহর। ১৮৭৭ থেকে ১৮৯০ সালের মধ্যে এখানকার খনি থেকে যে রুপা উত্তোলন হতো তার প্রবৃদ্ধি হয়েছিল, ইউএসডি $৪০ থেকে $৮০। এটি আরিজোনার সবচেয়ে বড় রৌপ্য উত্তোলন কেন্দ্র ছিল। ফলে ৭ বছরের মধ্যেই এই শহরের জনসংখ্যা ১০০ থেকে ১৪,০০০ এ উন্নীত হয়েছিল। ১৮৮১ সালে শহরটি কচিজ কাউন্টিতে সরকারি ভাবে নতুন আসন হিসেবে প্রতিষ্ঠিত হয়।

ঐতিহাসিক সম্পদ 
এই শহরের কিছু কিছু সম্পদ জাতীয় ঐতিহাসিক সম্পদ হিসেবে তালিকাভুক্ত হয়েছে।

মিডিয়ার দৃষ্টি আকর্ষণ 
ঐতিহাসিক গুরত্তের কারণে টম্বস্টোন নিয়ে অনেক চলচ্চিত্র, টেলিভিশন সিরিজ ও গান নির্মিত হয়।

চলচ্চিত্র
টম্বস্টোন নিয়ে অনেক ওয়েস্টার্ন চলচ্চিত্র নির্মিত হয়েছে। তার মধ্যে উল্লেখযোগ্য হলো:

 শেরিফ অফ টম্বস্টোন (১৯৪১)
 মাই ডার্লিং ক্লেমেনটাইন (১৯৪৬)
 গানফাইট অ্যাট দ্য ও.কে. কোরাল (১৯৫৭)
 টম্বস্টোন (চলচ্চিত্র) (১৯৯৩)
 ওয়াট আর্প (১৯৯৪)

মিউজিক
 ব্রাজিলের ব্যান্ড “মাতানজার” “টম্বস্টোন সিটি” নামে একটি গান আছে।
 জনপ্রিয় সংঙ্গীত শিল্পী ও গীতিকার বব ডিলান “টম্বস্টোন ব্লুস” নামে একটি গান গেয়েছিলেন যেটা তার অ্যালবাম “হাইওয়ে ৬১ রিভিজিটেডে” স্থান পেয়েছে।
 সংঙ্গীত শিল্পী ও গীতিকার কার্ল পার্কিনস একটি গান লিখেছিলেন যার শিরোনাম ছিলো, “দ্য ব্যালড অফ বুট হিল” যেটাতে গানফাইট অ্যাট দ্য ও.কে. কোরাল চলচ্চিত্রে বিলি ক্লেন্টনের ভূমিকাকে ফুটিয়ে তোলা হয়েছিল। এই গানটি ১৯৫৯ সালে জ্যানি ক্যাশ রেকর্ড করেন কিন্তু এটি প্রকাশিত হয়নি। অবশেষে ১৯৬৫ সালে কলম্বিয়া রেকর্ডস থেকে ”দ্য ব্যালড অফ দ্য ট্রু ওয়েস্ট” নামে প্রকাশিত হয়।
 ম্যাসন প্রফিটের “টু হ্যাংম্যান” গানের প্রথম লাইনের কথা হলো “রাইডিং ইনটু টম্বস্টোন”।

তথ্যসূত্র 

 Horn, Tom. Life of Tom Horn, Government Scout and Interpreter. (1964, 1973) University of Oklahoma Press. Originally published in 1904 by John C. Coble. .

বহিঃসংযোগ 

 City website
 Tombstone Directory
 Tombstone Chamber of Commerce
 Tombstone history
 1909 Panoramic photograph of Tombstone
 Black-and-white photographs of Tombstone taken between 1935-1945
 A tombstone in Boot Hill Cemetery in Tombstone

যুক্তরাষ্ট্রের ঐতিহাসিক অঞ্চল ও ভূখণ্ড
যুক্তরাষ্ট্রের শহর
পশ্চিমা শহর
ওয়াদি আল-বাইদা

ওয়াদি আল-বাইদা, মদিনায় অবস্থিত একটি উপত্যকা। এটি পৃথিবীর অন্যতম দর্শনীয় এবং বিস্ময়কর স্থান। হজ্জ ও ওমরার সময় অন্যন্য তীর্থযাত্রীদের পাশাপাশি স্থানীয়রাও এই উপত্যকায় বেড়াতে আসে। এই উপত্যকাকে ওয়াদি-ই-জীনও বলা হয়ে থাকে। উপত্যকাটি মসজিদে নববীর উত্তর পশ্চিম দিকে প্রায় ৩০ কিলোমিটার দূরে অবস্থিত। আল-বাইদার চরপাশ অসংখ্য পাহাড় দিয়ে ঘেরা।

কিংবদন্তি 
ওয়াদি আল-বাইদা নিয়ে যে কাহিনী প্রচলিত তা হলো, এই উপত্যকায় জীনরা বসবাস করেন। একসময় বিশ্ব নবী মোহাম্মদ (সাঃ) উপত্যকায় জীনদের সাথে একটি বৈঠক করেন। যেখানে তিনি জীনদের সাথে চুক্তি করেন তারা মানুষের কোন ক্ষতি করবে না। কথিত আছে এই উপত্যকায় কোন গাড়ির ইঞ্জিন বন্ধ অবস্থায় রাখলে সেটি নিজে নিজেই চালু হয়ে যায় এবং মদিনার দিকে ফিরে আসতে থাকে। বিজ্ঞানীদের মতে, এ উপত্যকার চারপাশের পাহাড়ে চৌম্বকীয় শক্তির কারণে এমনটি হয়ে থাকে।

প্রাচীন ইতিহাস

ওয়াদি আল বাইদার এলাকা হাজার বছরের পুরোনো ভূ-প্রাকৃতিক পরিবর্তনের সাক্ষী। এটি এমন একটি অঞ্চল যেখানে জ্বালামুখী লাভার প্রবাহ (হররা) এবং শুষ্ক, উর্বর ভূখণ্ড একসঙ্গে দেখা যায়। প্রাচীনকালে এই এলাকা বণিকদের জন্য একটি গুরুত্বপূর্ণ পথ ছিল, যা মদিনা থেকে লোহিত সাগরের বন্দর পর্যন্ত বিস্তৃত ছিল। এই পথগুলো আরবের পুরনো বাণিজ্যিক এবং সাংস্কৃতিক বিনিময়ের একটি অংশ ছিল।

ভৌগোলিক বৈশিষ্ট্য

ওয়াদি আল বাইদার ভূগোল বিস্ময়কর। এখানে থাকা "রিভার্স গ্রাভিটি" বা "এন্টি-গ্রাভিটি হিল" এর কারণে এটি বিশেষভাবে পরিচিত। এই স্থানে, যানবাহন বা পানি ঢালু উপরে উঠতে দেখা যায়, যা আসলে একটি অপটিক্যাল ইল্যুশন। এই স্থানটি প্রাকৃতিক সৌন্দর্য এবং আকর্ষণীয় বৈজ্ঞানিক বৈশিষ্ট্যের জন্য বিখ্যাত।

ইসলামী ইতিহাস

ওয়াদি আল বাইদার অবস্থান ইসলামের ইতিহাসের সঙ্গেও জড়িত। মদিনা শহর, যা ইসলামের দ্বিতীয় পবিত্রতম স্থান, এই অঞ্চলের নিকটবর্তী। এই অঞ্চলের পরিবেশ এবং প্রাকৃতিক সম্পদ মদিনার ঐতিহাসিক গঠনে ভূমিকা রেখেছে। আরব উপদ্বীপে পরিবেশ এবং প্রাকৃতিক জলাধারের গুরুত্ব ইসলামী ইতিহাসে উল্লেখযোগ্য।

আধুনিক পর্যটন ও গবেষণা

বর্তমানে ওয়াদি আল বাইদা একটি পর্যটন কেন্দ্র হিসেবে পরিচিত। সৌদি আরব সরকারের "ভিশন ২০৩০" পরিকল্পনার অংশ হিসেবে এই ধরনের ঐতিহাসিক এবং প্রাকৃতিক স্থানগুলোর উন্নয়নে বিশেষ মনোযোগ দেওয়া হচ্ছে। পর্যটকরা এখানে এসে প্রাকৃতিক দৃশ্য, স্থানীয় ঐতিহ্য এবং অপটিক্যাল ইল্যুশনের অভিজ্ঞতা নেন।

এটি সৌদি আরবের পরিবেশ এবং ঐতিহাসিক সংরক্ষণের এক অন্যতম উদাহরণ। ভবিষ্যতে এখানে আরও গবেষণা এবং উন্নয়নের সম্ভাবনা রয়েছে, যা সৌদি আরবের প্রাচীন ইতিহাস এবং প্রাকৃতিক ঐতিহ্যকে আরও বিস্তৃত করবে।

তথ্যসূত্র 

হেজাজ
সৌদি আরবের উপত্যকা
মদিনার দর্শনীয় স্থান
ইসলামি পরকালবিদ্যা
ইসলামি পরিভাষা
মাহদীবাদ
লেনোভো

লেনোভো গ্রুপ লিমিটেড একটি চীনা বহুজাতিক প্রযুক্তি প্রতিষ্ঠান। এর সদর দপ্তর বেইজিং এবং নর্থ ক্যারোলাইনায়। এটি পার্সোনাল কম্পিউটার, ট্যাবলেট কম্পিউটার, স্মার্টফোন, ওয়ার্কস্টেশন, সার্ভার, ইলেক্ট্রনিক স্টোরেজ ডিভাইস এবং স্মার্ট টেলিভিশন বিক্রয় করে। বিক্রির হিসাবে ২০১২ সালে লেনোভো ছিল বিশ্বের দ্বিতীয় বৃহত্তম কম্পিউটার বিক্রেতা। পৃথিবীর ৬০টি দেশে এর কার্যক্রম আছে এবং ১৬০টি দেশে পণ্য বিক্রয় করে।

ইতিহাস

একত্রীকরণ এবং অধিকরণ

আইবিএম পিসি 
২০০৫ সালে লেনোভো আইবিএম এর পিসি অংশ কিনে নেয়।

মোবাইল ডিভাইস 
২০০৮ সালে লেনোভো তার স্মার্টফোন এবং ট্যাবলেট ডিভিশন বিক্রি করে দেয় এবং ২০০৯ সালে আবার কিনে নেয়।

পণ্য ও সেবা

স্মার্টফোন এবং ট্যাবলেট

স্মার্ট টিভি

পার্সোনাল অ্যান্ড বিজনেস কম্পিউটিং

থিঙ্কপ্যাড

থিঙ্কসেন্টা

থিঙ্কসার্ভার

থিঙ্কস্টেশন

আইডিয়াপ্যাড

আইডিয়াসেন্টার

তথ্যসূত্র 

লেনোভো
কম্পিউটার হার্ডওয়্যার কোম্পানি
মোবাইল ফোন প্রস্তুতকারক
নেটবুক নির্মাতা
প্রদর্শন প্রযুক্তি কোম্পানি
বেইজিং ভিত্তিক কোম্পানি
১৯৮৪-এ প্রতিষ্ঠিত চীনা কোম্পানি
১৯৮৪-এ প্রতিষ্ঠিত কম্পিউটার কোম্পানি
১৯৮৪-এ প্রতিষ্ঠিত ইলেকট্রনিক্স কোম্পানি
হংকং স্টক এক্সচেঞ্জে তালিকাভুক্ত কোম্পানি
চীনে সদর দফতর বহুজাতিক কোম্পানি
চীনে সুপার কম্পিউটিং
ভিডিওটেলিফোনি
চীনা মার্কা
চীনের মোবাইল ফোন কোম্পানি
বাঘ ছাগল খেলা

বাঘ ছাগল খেলা, গ্রামীণ বাংলাদেশের একটি জনপ্রিয় খেলা। এই খেলা সাধারনত শিশুরা খেলে থাকে। বাংলাদেশের গ্রামাঞ্চলে ছেলে ও মেয়ে উভয়ই এ খেলা খেলে থাকে। এই খেলাটি কোন কোন জায়গায় অ্যাঙ্গা অ্যাঙ্গা খেলা নামেও পরিচিত।

নিয়মকানুন 
বাঘ ছাগল খেলায় প্রথমে মাটিতে দাগ কেটে বৃত্ত তৈরি করা হয়। এরপর দল থেকে একজনকে বাঘ নির্বাচন করা হয় এবং দলের বাকী খেলোয়াড় ছাগল হিসেবে বৃত্তের ভেতর অবস্থান করে। বাঘের কাজ হলো বৃত্তের বাইরে থেকে, বৃত্তের ভেতর আক্রমণ করা এবং একটি ছাগল ছিনিয়ে নেয়া। এভাবে বাঘ একজন একজন করে নিয়ে তার দল ভারী করে। শেষ পর্যন্ত যে ছাগল বৃত্তের ভেতরে টিকে থাকতে পারে, সে পরবর্তী দানের জন্য বাঘ নির্বাচিত হয়।

বাঘ, ছাগদলকে আক্রমণ করার সময় বিভিন্ন রকম কৌশল অবলম্বন করে। এবং কোন ছাগলকে আক্রমণ করলে ছাগদলের অন্য সদস্যরা তাকে টেনে ধরে রাখে। খেলা চলতে থাকে দুই পক্ষের কথোপকথনের মধ্য দিয়ে, বাঘ প্রথমে কান্নাজড়িত কণ্ঠে বলতে থাকে, অ্যাঙ্গা, অ্যাঙ্গা। এরপর ছাগলরা সমস্বরে বলে, “কান্দো ক্যান?” এভাবে কথোপকথনের মাঝেই বাঘ ছাগদলকে আক্রমণ করে।

তথ্যসূত্র 

বাংলাদেশের ঐতিহ্যবাহী ক্রীড়া
মল

মল বা বিষ্ঠা  () হল কোন প্রাণীর পরিপাক প্রক্রিয়ার মাধ্যমে সৃষ্ট বর্জ্য পদার্থ যা পায়ূ পথে দেহ থেকে নিষ্ক্রান্ত হয়। এই নিষ্ক্রমণ প্রক্রিয়াকে মলত্যাগ বলা হয়। জীবন ধারণের জন্য প্রাণী খাদ্যগ্রহণ করে যা পরিপাক ক্রিয়ার মধ্য দিয়ে শরীরে হজম হয়। হজম প্রক্রিয়ার মাধ্যমে জটিল খাদ্য সরল হয়।  সরল দ্রবণীয় খাদ্য শোষিত হয়ে রক্তে চলে যায়। যে অংশ হজম হয় না তা মল বা বিষ্ঠা হিসাবে শরীর থেকে বর্জিত হয়। খাদ্যের অপাচ্য অংশ বিভিন্ন রকম ব্যাকটেরিয়া, শ্নেষ্মা ইত্যাদি নিয়ে বৃহদন্ত্রের মধ্যে মল তৈরি করে। সাধারণত ২৪ ঘণ্টার মধ্যে মল মলাশয়ে এসে জমা হয়। সেখান থেকে পায়ু দিয়ে  দেহের বাইরে পরিত্যক্ত হয়।

দূর্গন্ধ
মল সাধারণত দুর্গন্ধযুক্ত হয়। মলের আলাদা দুর্গন্ধের কারণ হল ব্যাক্টেরিয়ার সংক্রমণ। ব্যাকটেরিয়ার সংক্রমণের ফলে মলে বিভিন্ন সালফার ঘটিত গ্যাস যেমন হাইড্রোজেন সালফাইড উৎপন্ন হয় যা দুর্গন্ধের অন্যতম উৎস। মসলাযুক্ত খাবার অধিকাংশ ক্ষেত্রেই সঠিকভাবে পরিপাক হয় না এবং মলের সাথে বেরিয়ে এসে আলাদা গন্ধের সৃষ্টি করে।

বাস্তুতন্ত্রে ভূমিকা 
প্রাণী যে খাদ্য গ্রহণ করে পরিপাকের পর তার অবশিষ্টাংশ বর্জ্য বা মল হিসেবে নির্গত হয়। যদিও খাদ্যের বেশিরভাগ পুষ্টি ই প্রাণীর শরীরে শোষিত হয়ে যায় তবুও মলে সর্বোচ্চ ৫০% পর্যন্ত পুষ্টি উপাদান থাকতে পারে। এই পুষ্টি উপাদানের উপর নির্ভর করে অনেক প্রাণী বেঁচে থাকে যেমন ব্যাক্টেরিয়া, ছত্রাক, গুবরে পোকাসহ বহু প্রাণী যারা দূরবর্তী স্থান থেকে ঘ্রাণ সংবেদ করতে পারে। কিছু প্রাণী সম্পূর্ণ মল ভক্ষণের ওপর নির্ভর করে থাকে এবং কিছু প্রাণী এর পাশাপাশি অন্য খাদ্যও ভক্ষণ করে থাকে। এছাড়া বহু প্রাণী অন্য প্রাণীর ত্যাগ করা মল এবং মূত্রকে চিহ্ন হিসেবে ব্যবহার করে শিকারের খোঁজ করে থাকে। এছাড়া পরোক্ষভাবেও বহু প্রাণী মলের উপর নির্ভর করে।

পাখি ও অন্যান্য প্রাণী যে ফল খাদ্য হিসেবে গ্রহণ করে তার বীজ অনেক ক্ষেত্রেই পরিপাক হয় না এবং মলের সাথে বেরিয়ে আসে। এভাবে প্রাণীর মলের মাধ্যমে উদ্ভিদের প্রজাতিগুলো একস্থান হতে দূরবর্তী স্থানসমূহে ছড়িয়ে পড়ে এবং বনায়নসহ বাস্তুতন্ত্রে গুরুত্বপূর্ণ ভূমিকা রাখে। বিভিন্ন প্রাণীর মল ব্যাক্টেরিয়া ও অন্যান্য বিয়োজোকের মাধ্যমে ক্ষুদ্র ক্ষুদ্র জৈব অণু সৃষ্টি করে যেগুলি উদ্ভিদ সালোকসংশ্লেষণ প্রক্রিয়ায় শর্করা প্রস্তুতিতে ব্যবহার করে সমগ্র প্রাণীজগতের জন্য খাদ্যের যোগান দেয়।

বিরূপ ভূমিকা
উন্মুক্ত পরিবেশে প্রাণীর মল দীর্ঘ সময় থাকলে তাতে ব্যকটেরিয়া সংক্রমণ ঘটে এবং পঁচন শুরু হয় ফলে বিভিন্ন গ্যাস ও দুর্গন্ধের কারণে পরিবেশের দূষণ ঘটে। প্রাণীর মল পানিতে মিশলে পানিকে দূষিত করে ঐ পানি পানে মানুষ ও অন্যান্য প্রাণীর বিভিন্ন রোগ হতে পারে। বিশেষ করে পানিবাহিত রোগ, যেমন কলেরা, ডায়রিয়া ইত্যাদি রোগের জীবাণু মলের সাথে দেহের বাহিরে বের হয়। পাণ্ডুরোগ বা জণ্ডিসের অন্যতম কারণ জণ্ডিস রোগীর মল শুষ্ক হয়ে বাতাসে মিশে মুখপথে মানুষের শরীরে প্রবেশ।

তথ্যসূত্র 

মানববিদ্যা
জীববিজ্ঞান
মল
মানব শরীরবিজ্ঞান
প্রাণি শারীরতত্ত্ব
লালজ সিকিউরিটি

লালজ সিকিউরিটি (সংক্ষেপে লালজসেক নামেও পরিচিত) একটি কম্পিউটার হ্যাকটিভিস্ট দল যারা অনেকগুলো গুরুত্তপূর্ণ ওয়েবসাইট হ্যাকিংয়ের সাথে জড়িত ছিল। এই হ্যাকার দলটি ২০১১ সালে সনির প্লে-স্টেশন হ্যাক করে ব্যবহারকারীদের তথ্য ফাঁস করে দিয়েছিল এবং সিআইএর ওয়েবসাইট হ্যাক করে কয়েক ঘণ্টার জন্য বন্ধ করে দিয়েছিল। কিছু কিছু সিকিউরিটি প্রফেশনাল লালজসেককে ওয়েবসাইট সিকিউরিটি সিস্টেম নষ্ট করে দেয়া ও বিপদজ্জনক পাসওয়ার্ড পূনব্যবহারের জন্য দোষী সাবস্থ করে থাকে। এছাড়া লালজ সিকিউরিটি বিশ্বে দৃষ্টি আকর্ষণ করে কিছু বড় বড় প্রতিষ্ঠানের ওয়েবসাইট হ্যাক করে। লালজসেকের অন্যতম একজন প্রতিষ্ঠাতা যিনি অনলাইনে “সাবো” নামে পরিচিত তিনি এফবিআইএর সাথে এক চুক্তির অওতায় এই হ্যাটিভিস্ট দলের কিছু সদস্যকে গ্রেফতারে সহয়তা করেছিলেন। ২০১২ সালের মার্চে লালজসেকের সাথে জড়িত কমপক্ষে চার জনকে গ্রেফতার করা হয়। ব্রিটিশ কর্তৃপক্ষও দুজন কিশোরকে গ্রেফতারের কথা জনিয়েছিল।

২৬ জুন ২০১১ এ মধ্যরাতের (BST, UT+01) পর লালজসেক হঠাৎ করেই তাদের টুইটার একাউন্টে ঘোষণা দেয় তারা অফিসিয়ালি হ্যাকিং করা বন্ধ করে দেবে। এই বার্তার সাথে তার তাদের “লালজসেকের ৫০ দিন” নামে একটি স্টেটমেন্ট দেয় এবং দাবী করা হয় লালজ সিকিউরিটির সদস্য সংখ্যা ৭ জন। এরসাথে তারা বিভিন্ন হ্যাক করা ওয়েবসাইটের ইউজারনেইম ও পাসওয়ার্ড প্রকাশ করে দেয়। এই ঘোষণার পর ১৮ জুলাই তারা পুনরায় নিউজ কর্পোরেশনের একটি পত্রিকায় সাইবার হামলা করে রাপার্ট মার্ডকের মৃত্যু সম্পর্কে একটি মিথ্যা সংবাদ প্রকাশ করে। এছাড়া তারা অ্যানোনিমাস ও অন্য হ্যাকারদের সাথে মিলে “অপারেশন এন্টিসেক” চালু করতেও সাহায্য করে।

ইতিহাস 
যুক্তরাষ্ট্রের কর্মকর্তাদের মতে, লালজসেকের ছয় জন সদস্য পূর্বে অপর একটি হ্যাকার সংগঠন অ্যানোনিমাসের শাখা “ইন্টারনেট ফেডস” এর সদস্য ছিল। তারা এই গ্রুপের নামে তারা আয়ারল্যান্ডের সবচেয়ে বড় রাজনৈতিক দল “ফাইন গ্যাইল”, প্রযুক্তি প্রতিষ্ঠান “এইসবিগ্যারে” ও ফক্স ব্রডকাস্টিং কর্পোরেশনে সাইবার হামলা চালায়। তার এইসবিগ্যারেরে ওয়েবসাইট থেকে ব্যক্তিগত তথ্য চুরি করতে সক্ষম হয়। এই হ্যাকিং এর জন্য তারা পরিচিতি লাভ করলে ২০১১ সালের মে মাসে “ইন্টারনেট ফেডসের” এই ছয় সদস্য মিলে গঠন করেন “লালজ সিকিউরিটি”।

তথ্যসূত্র

বহিঃসংযোগ 
 LulzSec (Archive)
  
 LulzSec at Formspring

হ্যাকার দল
কম্পিউটার নিরাপত্তা
অ্যানোনিমাস
২০১১-এ প্রতিষ্ঠিত
২০১১ হ্যাকিং
সভেৎলানা কারানিনা

সভেৎলানা কারানিনা (শুচিনস্ক, কাজাখস্তান)রুশ বিমানচালক।

জীবনী 
১৯৬৮ সালে কাজাখস্তানের শুচিনস্কে জন্ম সভেৎলানা। কালুগা অ্যারোনটিক্যাল কারিগরি বিদ্যালয় থেকে স্নাতক সম্পন্ন করে ১৯৮৮ সালে প্রথম তিনি আকাশে ওড়েন।

বর্তমানে স্বামী ও দুই সন্তান নিয়ে মস্কোতে বসবাস করছেন এই নারী বিমানচালক।

অর্জন 
ফেডারেশন অ্যারোনটিক ইন্টারন্যাশনাল (এফএআই) ওয়ার্ল্ড অ্যারোবেটিক চ্যাম্পিয়নশিপে পাঁচবারের চ্যাম্পিয়ন রুশ নারী বিমানচালক সভেৎলানা কারানিনা। মর্যাদাপূর্ণ এই প্রতিযোগিতায় একমাত্র প্রতিযোগী হিসেবে এতবার চ্যাম্পিয়ন হওয়া প্রথম ব্যক্তি সভেৎলানা। পাশাপাশি ওয়ার্ল্ড এয়ার গেমসে দুবার চ্যাম্পিয়ন হওয়ার কৃতিত্ব অর্জন করেন তিনি।

যৌথভাবেও একাধিক পুরস্কার রয়েছে সভেৎলানা কারানিনার। দুই সহযোগী মিখাইল মামিস্তভ ও আলেগ স্পোলিয়ানস্কিসহ ১৬তম এফএআই ইউরোপিয়ান অ্যারোবেটিক চ্যাম্পিয়নশিপ প্রতিযোগিতায় স্বর্ণপদক জেতেন।

পুরস্কার 
১৯৯৭ সালে এফএআই থেকে ডিপ্লোমা নেন। ২০০৫ সালে তিনি এফএআই শতবার্ষিকী পদক সাবিহা গকচেন পান।

তথ্যসূত্র

বহিঃসংযোগ 
 Official website (Russian only)
 Aerobatics results, Svetlana Kapanina
 smugmug: article on Svetlana Kapanina to appears in Aero Australia Magazine #12
 Aerobatics website with Svetlana Kapanina videos

ভিডিও 
 https://web.archive.org/web/20110723120315/http://www.baxterfield.com/images/Video/haute_voltige.wmv
 https://web.archive.org/web/20120205194238/http://www.patricksaviation.com/videos/Ryzg/418/

১৯৬৮-এ জন্ম
জীবিত ব্যক্তি
মস্কোর ক্রীড়াবিদ
২১শ শতাব্দীর রুশ নারী
আথার আলী খান

আথার আলী খান বা আতহার আলী খান (জন্ম: ১০ ফেব্রুয়ারি ১৯৬২) বাংলাদেশের রাজধানী ঢাকায় জন্মগ্রহণকারী সাবেক বাংলাদেশী ক্রিকেটার। লম্বাটে গড়নের ক্রিকেট খেলোয়াড় আথার আলী আশির দশকে মাঝারি সারির ডানহাতি ব্যাটসম্যান হিসেবে সুপরিচিত ব্যক্তিত্ব ছিলেন। পরবর্তীতে ভারতীয় ব্যাটসম্যান ও বাংলাদেশের সাবেক ক্রিকেট কোচ মহিন্দর অমরনাথের পরামর্শক্রমে তিনি উদ্বোধনী ব্যাটসম্যান হিসেবে নিয়মিতভাবে মাঠে আবির্ভূত হন। তিনি ধীরগতির মিডিয়াম পেসার হিসেবে একদিনের আন্তর্জাতিক ক্রিকেটে ৬ উইকেটও লাভ করেছেন।তার আদিনিবাস ভারতের উত্তরপ্রদেশে।

প্রারম্ভিক জীবন 
১৯৮৪ সালে বাংলাদেশের পক্ষ হয়ে দক্ষিণ-পূর্ব এশিয়ান কাপে খেলেন। একবছর পর শ্রীলঙ্কা দলের বিপক্ষে ঢাকায় তিন-দিনের ম্যাচে অংশ নেন। এ সময়ে তিনি ঢাকা বিশ্ববিদ্যালয়ে অধ্যয়ন করেন ও ১৯৮৪-৮৫ মৌসুমে জাতীয় ক্রিকেটে ঢাকা বিশ্ববিদ্যালয় দলকে শিরোপা জয়ে সহায়তা করেন। নিজে ১৫৫ রান করেন ও তারিকুজ্জামান মুনিরের (৩০৮) সাথে রেকর্ডসংখ্যক ৪৪৭ রান তোলেন।

খেলোয়াড়ী জীবন 
অক্টোবর, ১৯৮৮ সালে ঢাকায় অনুষ্ঠিত উইলস এশিয়া কাপে বাংলাদেশের সেরা খেলোয়াড় ছিলেন তিনি। ভারতের বিপক্ষে ১৬, পাকিস্তানের বিপক্ষে ২২ এবং শ্রীলঙ্কার বিরুদ্ধে ৩০ রান করেন। ১৯৯০ সালে কলকাতার ইডেন গার্ডেন্সে অনুষ্ঠিত শ্রীলঙ্কার বিপক্ষে অপরাজিত ৭৮* রান করেন। এতে তিনটি বিশাল ছক্কার মার ছিল। কিন্তু তার দল হেরে যায়। বিচারকদের বিবেচনায় তিনি ম্যান অব দ্য ম্যাচের পুরস্কার লাভ করেন।

একদিনের আন্তর্জাতিক ক্রিকেটে ব্যক্তিগত সর্বোচ্চ ৮২ রান করেন পাকিস্তানের বিপক্ষে ১৯৯৭ সালে। এ সময় দলীয় অধিনায়ক আকরাম খানের (৫৯) সালে শতরানের জুটি গড়েন। পরের বছর কেনিয়ার বিরুদ্ধে মোহাম্মদ রফিকের সাথে ১৩৭ রানের জুটি করেন। আথার আলী করেন ৪৭ রান। এরফলে বাংলাদেশ প্রথমবারের মতো একদিনের আন্তর্জাতিকে জয়লাভের গৌরব অর্জন করে। ১৯৯৭ সালে মোহালিতে অনুষ্ঠিত ওডিআইয়ে ভারতের বিপক্ষে ৩৩ রানের বিনিময়ে ২ উইকেট দখল করে নিজস্ব সেরা বোলিং করেন। খেলায় তিনি রাহুল দ্রাবিড়কে আউট করেছিলেন।

টীকা

আরও দেখুন 
 মোহাম্মদ রফিক

 বাংলাদেশ জাতীয় ক্রিকেট দল

তথ্যসূত্র

বহিঃসংযোগ 

বাংলাদেশী ক্রিকেটার
১৯৬২-এ জন্ম
জীবিত ব্যক্তি
বাংলাদেশের একদিনের আন্তর্জাতিক ক্রিকেটার
ক্রিকেট ধারাভাষ্যকার
ঢাকা বিশ্ববিদ্যালয়ের প্রাক্তন শিক্ষার্থী
২০শ শতাব্দীর বাংলাদেশী ক্রিকেটার
নারায়ণগঞ্জ জেলার ব্যক্তি
উর্দুভাষী বাংলাদেশী ব্যক্তি
ঢাকা থেকে আগত ক্রিকেটার
বাংলাদেশী ক্রীড়া ধারাভাষ্যকার
বাংলাদেশী ক্রিকেট কোচ
২০শ শতাব্দীর বাংলাদেশী পুরুষ ক্রীড়াবিদ
রেডহ্যাক

রেডহ্যাক (Kızıl Hackerlar, Kızıl Hackerlar Birliği) তুরস্কের একটি মার্কসবাদী কম্পিউটার হ্যাকার দল। এ হ্যাকার দলটি ১৯৯৭ সালে প্রতিষ্ঠিত হয়েছিল। রেডহ্যাককে তুর্কির শিক্ষা মন্ত্রণালয়, তুর্কি পুলিশ ফোর্স, তুর্কি সেনাবাহিনী, তুর্কি টেলিকম এবং জাতীয় নিরাপত্তা প্রতিষ্ঠানের ওয়েবসাইট হ্যাক করার জন্য দায়ী করা হয়। দলটির সদস্য সংখ্যা ১২ জন কিন্তু মার্চ ২০১৩ পর্যন্ত রেডহ্যাকের টুইটার একাউন্টে এর অনুসারীর সংখ্যা ১৪৫,০০০ জন।

গ্রেফতার 
২০১২ সালে রেডহ্যাকের ১০ জন সদস্যকে গ্রেফতার করা হয় বিচারে যাদের ৮ থেকে ২৪ বছর পর্যন্ত সাজা হয় কিন্তু দলটির অফিসিয়াল ওয়েবসাইটে দাবি করা হয় এই ১০ জন তাদের দলের সদস্য নয়।

তথ্য ফাঁস 
১১ মে, ২০১৩ এ তুর্কির হাতাইয়ের দক্ষিণের জেলা শহর রেহানলিতে বোমা বিষ্ফোরনে ৫১ জন লোক নিহত হয়। এর নয়দিন পর ২০ মে রেডহ্যাক এ সংক্রান্ত গোয়েন্দা নথিপত্র তাদের ওয়েবসাইটে ফাঁস করে দেয়।

চলচ্চিত্র 
রেডহ্যাক হ্যাকার দলটি নিয়ে তুরস্কে একটি ডকুমেন্টারি চলচ্চিত্র তৈরি হয়েছে।

তথ্যসূত্র

বহিঃসংযোগ 
 অফিসিয়াল ওয়েবসাইট  
 

হ্যাকার দল
তুরস্কের হ্যাকার দল
২০১০ হ্যাকিং
সাইবার অপরাধ
কম্পিউটার নিরাপত্তা
মেধা সম্পদ সক্রিয়তাবাদ
অ্যানোনিমাস
তথ্য সমাজ
ইন্টারনেট সম্পর্কিত সক্রিয়তাবাদ
ইন্টারনেট সংস্কৃতি
১৯৯৭-এ প্রতিষ্ঠিত সংগঠন
২০০০-এর দশকের হ্যাকিং